

Kommunereformen i Storfjord

Informasjons- og kommunikasjonsstrategi

**Vedtatt i Storfjord formannskap (utvidet styringsgruppe 26.8.15)**

**Innledning**

Kommunereformen ble initiert våren 2014 og innebærer et utredningsansvar for alle kommuner. Arbeidet skal danne grunnlaget for kommunestyrenes vurderinger og vedtak om kommunestruktur våren 2016. Inndelingslova inneholder bestemmelser om høring av innbyggerne i vedtak som kan medføre endringer i kommunestruktur. Erfaringer fra tilsvarende prosesser viser at forankring og kommunikasjon er en viktige suksessfaktorer.

**Lokal prosess i Storfjord**

8.oktober 2014 behandlet Storfjord kommunestyre sak om kommunereformen i Storfjord Kommunestyret vedtok.

***Vedtak***

*1. Kommunestyret tar redegjørelsen gitt i saksframlegget til orientering.*

*2. Kommunestyret slutter seg til framlagt forslag til lokal prosess for arbeid med*

*kommunereformen og framtidig kommunestruktur slik det fremkommer i saksfremlegget.*

*Det tas forbehold om endringer som følge av koordinering med nasjonal prosess.*

*3. Det nedsettes en politisk arbeidsgruppe bestående av formannskapet som skal lede prosessen*

*innad i kommunen. Arbeidsgruppa samhandler med formannskapene i de andre Nord-*

*Troms-kommunene og med arbeids- og/eller referansegrupper i evt. andre kommuner.*

*4. Det tas sikte på å følge tidsløp 2, det vil si at en eventuell kommunesammenslåing*

*iverksettes først fra 1.1.2020.*

*5. Kommunestyret gir sin tilslutning til at KS deltar som faglig tilrettelegger og koordinator for*

*det lokale kommunereformarbeidet.*

*6. Storfjord kommune skal innlede prosesser med flere kommuner for å utrede muligheten til*

*kommunesammenslåing.*

*Storfjord ønsker å starte samtaler med andre kommuner slik:*

*1. Lyngen og Kåfjord*

*2. Lyngen, Balsfjord og Tromsø*

*I disse alternativer er det ikke begrensning der samarbeid med f.eks. 1 kommune er mulig*

*etter at nye grenser tegnes opp innen dagens kommunegrenser.*

*7. Under utredningsarbeidet om fremtidig kommunestruktur tiltrer Fremskrittspartiet*

*behandling i formannskapet.*

**Prosess**

Det har vært avholdt flere felles møter mellom kommunene, både politisk og administrativt.  
Det utredes tre alternativ:

1. Tromsø, Karlsøy, Lyngen, Balsfjord og Storfjord
2. Lyngen, Storfjord og Kåfjord
3. Storfjord som egen kommune

Utredningsoppdragene er satt ut til PWC som gjennomfører utredningene i samarbeid med kommunene.

**Tidsplan for utredningene Storfjord**

|  |  |  |
| --- | --- | --- |
|  | **Hendelse** | **Kommentar** |
| **26. juni** | PWC legger fram utkast for Tromsøalternativet for administrativ arbeidsgruppe samlet i Tromsø |  |
| **3.august** | Frist for kommunene å komme med innspill til Tromsøalternativet | **Innspill fra Storfjord oversendt i juli** |
| **12.august** | Utredningsrapport Tromsøalternativet offentliggjøres i Administrasjon og politikere (styringsgruppe). Kommunestyresalen Rådhuset Tromsø | **Her møter også styringsgruppa (arbeidsgruppa) fra Storfjord** |
| **30.9.15** | PWC legger fram 1. utkast for Lyngenfjordalternativet og Status Quo, for administrativ arbeidsgruppe. | **Adm. arbeidsgruppe**  **Sted: Lyngseidet** |
| **7.10.15** | Frist for kommunene å komme med innspill til Lyngenfjordalternativet og status Quo | **Administrasjonen** |
| **15.oktober** | Utredningsrapport av Lyngenfjordalternativet og status quo Storfjord, offentliggjøres i felles informasjonsmøte med muligheter for spørsmål.  Hvem: kommunestyrene (de nye) i Storfjord, Kåfjord og Lyngen.  Her legge også fem-kommunealternativet fram for Lyngen og Storfjord. | **Administrasjon og politikere. Lyngskroa** |
| ***oktober*** | ***8.oktober konstitueres nytt kommunestyre***  ***Politisk prosess inkl. alle råd/utvalg*** | ***Plan med datoer må lages*** |
| ***november*** | ***Politisk prosess inkl. alle råd/utvalg*** |  |
| ***desember*** | ***Politisk prosess inkl. alle råd/utvalg*** |  |
|  | **Underveis:** samarbeid om felles informasjons og kommunikasjonsplattform knyttet til sosiale medier. |  |

**Mål med informasjons og kommunikasjonsstrategien**

**Forankring og kommunikasjon**

Skape forståelse for kommunens utfordringer ut fra dagens situasjon og endringer framover, herunder at kommunene kan få nye oppgaver.

Hvordan kan vi ivareta interessen til Storfjords innbyggere best mulig i prosessen?

Prosessen skal bidra til økt innsikt i spørsmålet om kommunens oppgaver i framtida.

Å informere og kommunisere underveis i prosessen med målgruppene. Uavhengig av hva som blir resultatet av kommunereformen, skal berørte målgrupper oppleve at prosessen har vært åpen og inkluderende og at de har fått mulighet til å delta.

**Målgrupper i uprioritert rekkefølge**

a. Innbyggerne i kommunen generelt

b. Innbyggerne kan deles i flere undergrupper: barnefamilier, barn/unge og eldre

c. Ansatte

d. media

e. politikere

f. næringsliv

g. frivillige organisasjoner

**Delmål:**

a. innsikt og kunnskap om bakgrunnen for at Regjeringen ønsker en ny kommunereform

b. hva kommunereformen og de ulike alternativene betyr for innbyggerne

c. bred, åpen og seriøs debatt

d. avklare forventninger i forhold til **hva og når** det er mulig å påvirke

e. involverende prosesser preget av tillit, gjensidig forståelse, eierskap og felles engasjement for framtidig utvikling

f. eierskap og legitimitet til den endelige beslutningen

**1) Åpenhet**

En åpen og gjennomsiktig prosess bidrar til forståelse for, og innsyn i prosessen. Åpenhet vil også utvide representasjonen slik at flere gruppers behov, kunnskap og erfaringer blir lagt til grunn.

• Vi skal legge til rette for en åpen og opplyst samfunnsdebatt

• Vi skal ha god dialog med media og sikre dem og innbyggerne innsyn

**2) Respekt**

Vise respekt for innbyggerne og deres behov, for arbeidsmiljø og lover og regler som gir føringer

**3) Etterrettelighet**

Vi opptrer lojalt i forhold til det oppdraget og de oppgavene som pålegges kommunene og legger fram informasjon som til enhver tid er tilgjengelig.

**2) Medvirkning**

Medvirkning fra innbyggerne vil gi forankring og eierskap til prosessen. Engasjert meningsbryting, åpenhet og innsyn i prosessen sikrer legitimitet til den endelige beslutningen.

• Vi skal aktivt dele informasjon og etablere fysiske møteplasser og digitale kanaler så innbyggerne får mulighet til å fremme sine synspunkter.

**3) Inkludering**

Storfjord kommune skal tilpasse informasjon og kommunikasjon til de ulike målgruppene

**4) Aktiv**

Kommunen skal gjøre aktuell informasjon tilgjengelig fortløpende.

• Vi skal aktivt gi korrekt og aktuell informasjon til rett tid

• Vi skal legge til rette for at mottakerne kan kommunisere og dele informasjon

**Handlingsplan**

Handlingsplanen vil måtte være dynamisk og endringsorientert da vi må forholde oss til at det skjer endringer og forutsetninger kontinuerlig.

**HANDLINGSPLAN STORFJORD KOMMUNE**

**Informasjon og kommunikasjon**

|  |  |  |  |  |
| --- | --- | --- | --- | --- |
| Målgruppe | Handling | Tidspunkt | Kanal | Kommentar |
| *Innbyggere* | *Dialogmøte med innbyggere.  PP over innhold i k-reformen* | *19.5.*  *26.5.* | *Folkemøter*  *LHL*  *Rådhuset* | *Oppmøte:*  *10 stk. Skibotn*  *7 stk. indre del*  *Oppsummering laget og innspillene tatt med videre i prosessen* |
| *Barn og unge* | *Informasjon til 8.-10 klasse*  *Begge skolene* | *12.5*  *18.5* | *Møter med ungdommen* | *Ungdommene viste engasjement og interesse* |
|  |  |  |  |  |
| *Alle* | *Statusbilde legges ut på kommunens nettside* | *23.6* | [***Nett***](http://www.storfjord.kommune.no) | *Egen link under Politikk* |
| *Alle* | *Legges ut bakgrunnsstoff på kommunens nettside* | *23.6* | [***Nett***](http://www.storfjord.kommune.no) | *Egen link under Politikk* |
| Alle | Utredningsrapport Tromsøalternativet offentliggjøres | **12.8** | **Nett**  **Facebook** | Pressekonferanse i Tromsø rådhus |
| Alle | Artikler om kommunereformen | august | Hjemmeside  Facebook | Betal-tjeneste fra leverandør  Reddi i samarbeid med kommunene |
| Ansatte | Informasjon til ansatte | Etter 15.oktober | Informasjonsmøte | Personal/rådmann  Avtale videre involvering |
| Næringsliv | Informasjon og innspill fra næringslivet i Storfjord | Etter 15.oktoeer | Informasjonsmøte | Næringsrådgiver/Ordfører |
| Alle | Utrednings-rapport Lyngenfjord- og Status Quo offentliggjøres | **15.10.15** | Nett  Facebook | Pressekonferanse  Sted: Lyngskroa |
| Kommune  styret | Foredrag om involvering - folkeavstemning | **Enten 15.10.15 eller senere** | **Foredrag med Marcus Buck UiT** |  |
| Barn/unge  8.-10.kl  Ungdoms-rådet | Informasjon og involvering i prosess | oktober  november | Møter | Skolene  U-rådmøte |
| Alle | Politiske verksteder.  Folkemøter  Otertun  LHL SKibotn | Etter 15.oktober | Folkemøter  Møter i råd og utvalg | Det må lages en progresjonsplan av aktiviteter fram til vedtak |
| Alle | Innbyggerhøringer | Etter 15.okt | **Form ikke avklart** |  |
| Kommunestyret | Vedtak:  Skal det forhandles?  Hvem skal det evt. forhandles med? | Desember | **Møte i kommunestyret** |  |
|  |  | Evt forhandlinger starter etter 1.jan og varer fram til ca. april, mai. |  |  |